આ અંગે પરિવારજનોએ રીડર પી. આઈ. ને લેખિતમાં રજૂઆત કરી જણાવ્યું હતું કે ઠાકોર વિકાસ નિગમના ચેરમેન સહિતના આરોપીઓ રાજકીય વગવાળા હોઈ તેમજ માથાભારે હોવાથી ઉદેસિંહ તથા તેમના પરિવારજનોને ડરાવી ધમકાવી રહ્યા છે અને કેસ પાછો ખેંચવા માટે ધમકીઓ આપી રહ્યા છે તેથી અમારા પરિવારજનોનું જીવનું જોખમ રહેલું છે તેમ છતાં પોલીસ તેઓને પકડતી નથી વધુમાં તેઓએ જણાવ્યું હતું કે ઉદેસિંહ ઠાકોર તથા તેમના દિકરા ધર્મેશજીને ગંભીર પ્રકારની ઈજાઓ થતા તેઓને ધારપુર સિવિલ હોસ્પિટલમાં દાખલ કરતા તબીબે તેઓને ર૭ દિવસ જેટલા લાંબા સમયની સારવાર માટે રાખવા પડશે તેવી મૌખિક જાણ કરી હતી અને તેનું પ્રમાણપત્ર પણ આપેલ છે અને ધર્મશજી ઠાકોરને બ્રેઈન હેમરેજ થયું હોવાનું તબીબી પ્રમાણપત્ર હોવા છતાં પોલીસે પ્રાથમિક ફરીયાદ બાદ ઈજાઓના પ્રમાણે કલમમાં વધારો કર્યો નથી માટે હુમલો કરનાર નંદાજી ઠાકોર સહિત તેમના ભાઈઓની પોલીસ દ્વારા તાકીદે ધરપકડ કરવામાં આવે અને ઈજા મુજબની કલમોનો ફરિયાદમાં ઉમેરો કરવામાં આવે તેવી માંગ કરી હતી.